39. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 713 της 30 Οκτ./5 Νοεμ. 1970 (ΦΕΚ Α΄ 235) Περί καθορισμού των διατηρουμένων υπέρ του Υπουργού και των περιφερειακών αρχών διανομαρχιακού επιπέδου του Υπουργείου Συγκοινωνιών αρμοδιοτήτων ως και των μεταβιβαζομένων τοιούτων εις την Υπηρεσίαν Συγκοινωνιών Πρωτευούσης κατά το Ν.Δ. 532/1970. Έχοντες υπ’ όψει: 1.Τας διατάξεις των άρθρ. 1, παρ. 1 και 4 του Ν.Δ. 532/1970, περί συμπληρώσεως των διατάξεων περί διοικητικής αποκεντρώσεως. 2.Την υπ’ αριθ. 23675/10.7.1970 (ΦΕΚ 477/Β/ 11.7.1970) απόφασιν του Πρωθυπουργού, ως Υπουργού Προεδρίας Κυβερνήσεως. 3.Την υπ’ αριθ. 636/20.8.70 γνωμοδότησιν του ΑΣΔΥ. 4.Την υπ’ αριθ. 656/7.9.70 γνωμοδότησιν του Συμβουλίου της Επικρατείας, προτάσει των Ημετέρων Πρωθυπουργού και επί των Εσωτερικών, Αναπληρωτού Υπουργού Προεδρίας Κυβερνήσεως και Συγκοινωνιών Υπουργών, απεφασίσαμεν και διατάσσομεν: Άρθρ.1.-Διατηρούνται, κατά την παρ. 1 του άρθρ. 1 του Ν.Δ. 532/1970, περί συμπληρώσεως των διατάξεων περί διοικητικής αποκεντρώσεως, υπέρ του Υπουργού ή των προϊσταμένων της κεντρικής υπηρεσίας του Υπουργείου Συγκοινωνιών τα κάτωθι αντικείμενα αρμοδιότητος του Υπουργείου τούτου: 1.Αι κατά τας περιπτ. α΄-ε΄ της παρ. 2 του άρθρ. 1 του Νόμ. 3200/1955 περί διοικητικής αποκεντρώσεως, ως συνεπληρώθη υπό του άρθρ. 8 του Ν.Δ. 3620/1956, αρμοδιότητες, εξαιρέσει των διατηρουμένων, κατά τας διατάξεις του άρθρ. 2 του παρόντος υπέρ των περιφερειακών αρχών διανομαρχιακού επιπέδου (άρθρ. 1 παρ. 3, Ν.Δ. 532/70). 2.Η έγκρισις των αποφάσεων, κανονισμών, προγραμμάτων και λοιπών πράξεων των Διοικητικών Συμβουλίων των εδρευόντων εντός των ορίων της τέως Διοικήσεως Πρωτευούσης νομικών προσώπων, οργανισμών και επιχειρήσεων, εποπτευομένων υπό του Υπουργείου Συγκοινωνιών, εξαιρέσει των μεταβιβαζομένων, κατά τας διατάξεις του άρθρ. 3 του παρόντος εις την Υπηρεσίαν Συγκοινωνιών Πρωτευούσης (Νόμ. 817/43, Νόμ. 2119/52, Β.Δ/μα από 23/24.12.1955 (φ.345), Ν.Δ. 4246/62, Β.Δ. 29.8.1946 (άρθρ. 1 παρ. 1 εδάφ. ς), Α.Ν. 301/68, Α.Ν. 392/68, Ν.Δ. 496/70 κλπ.). 3.Άπαντα τα θέματα τροχιοδρόμων και σιδηροδρόμων. (Π.Δ. 17.3.1927, Π.Δ. 5.10.1931, Π.Δ. 5.2.1932, Π.Δ. 2.1.1933, Β.Δ. 10.3.1936, Β.Δ. 4.1.1939, Β.Δ. 16.6.1950, Β.Δ. 4.5.1951, Β.Δ. 30.7.1952, Β.Δ. 23.5.1959, Β.Δ. 285/1960, Ν.Δ. 4246/62, Α.Ν. 392/68 κλπ.). 4.Ο καθορισμός του τύπου των λεωφορείων εν γένει και των φορτοεπιβατικών τοιούτων (άρθρ. 1 παρ. 1 Νόμ. 2119/1952). 5.Ο καθορισμός των κομίστρων δια τας δια των δημοσίων οδικών μεταφορικών μέσων εκτελουμένας μεταφοράς επιβατών, πλην επί αγόνων γραμμών (άρθρ. 16 Νόμ. 2119/52, άρθρ. 33 παρ. 1 Ν.Δ. 3334/55). 6.Άπαντα τα αντικείμενα, τα αναγόμενα εις την αρμοδιότητα: α)Της Υπηρεσίας Πολιτικής Αεροπορίας. β)Της Γενικής Δ/νσεως Ταχυδρομείων Τηλεπικοινωνιών, εξαιρέσει των διατηρουμένων, κατά την παρ. 7 του άρθρ. 2 του παρόντος, υπέρ των περιφερειακών αρχών διανομαρχιακού επιπέδου. γ)Του Ταχυδρομικού Ταμιευτηρίου. Άρθρ.2.-Διατηρούνται υπέρ των περιφερειακών αρχών διανομαρχιακού επιπέδου της Γενικής Διευθύνσεως Μεταφορών του Υπουργείου Συγκοινωνιών τα κάτωθι αντικείμενα αρμοδιότητος του Υπουργείου τούτου: 1.Η άσκησις εποπτείας επί του έργου των Νομαρχιακών Υπηρεσιών της Γενικής Διευθύνσεως Μεταφορών του Υπουργείου Συγκοινωνιών, ο συντονισμός της υπό του Υπουργείου τούτου χαρασσομένης πολιτικής επί του τομέως των χερσαίων μεταφορών και η εναρμόνισις των εφαρμοζομένων σχετικών προγραμμάτων δράσεως, εν τη περιοχή της αρμοδιότητός των. 2.Η άσκησις εποπτείας και ελέγχου επί της λειτουργίας των εν τη περιοχή της αρμοδιότητός των λειτουργούντων διανομαρχιακού χαρακτήρος μεταφορικών οργανισμών και επιχειρήσεων ως και ο καθορισμός της εις μεταφορικά μέσα δυνάμεως αυτών (άρθρ. 22 Νόμ. 2119/52, άρθρον μόνον Α.Ν. 354/68). 3.Ο διορισμός Προέδρου, μελών Διοικητικού Συμβουλίου και κρατικού αντιπροσώπου εις τους εν τη περιοχή της αρμοδιότητός των διανομαρχιακού χαρακτήρος μεταφορικούς οργανισμούς και επιχειρήσεις, πλην 2ου ΚΤΕΥΛ (άρθρ. 5 Α.Ν. 283/68, Κοινή απόφασις Υπουργών ΣυντονισμούΣυγκοινωνιών Θ.22916/7641/67). 4.Η σύστασις και συγχώνευσις Κοινών Ταμείων Εισπράξεων Λεωφορείων αυτοκινήτων διανομαρχιακού χαρακτήρος εν τη περιοχή της αρμοδιότητός των (άρθρ. 5 Νόμ. 2119/52). 5.Η συγκρότησις των εν τη περιοχή της αρμοδιότητός των δευτεροβαθμίων ιατρικών συμβουλίων ιατρικής εξετάσεως οδηγών (άρθρ. 1 Ν.Δ. 638/70). (Μετά τη σελ. 16,06) Σελ. 16,07 Τεύχος 412-σελ. 59 « Υπουργείο Υποδομών, Μεταφορών και Δικτύων » 21.Α.α.39 6.Η έγκρισις δια την διασκευήν δικύκλων μοτοσυκλετών εις τρίκυκλα οχήματα και ο χαρακτηρισμός των ρυμουλκουμένων οχημάτων (άρθρ. 45 Ν.Δ. 4233/62). 7.Η συγκρότησις ειδικών εξεταστικών επιτροπών δια την εξέτασιν των ενδιαφερομένων δι’  απόκτησιν  αδείας  ασκήσεως  επαγγέλματος  ραδιο ηλεκτρολόγου και ραδιοτεχνίτου, γενικού πτυχίου, χειριστού ασυρμάτου και αδείας λειτουργίας ραδιοηλεκτρικού εργαστηρίου και χορήγησις αυτοίς των σχετικών αδειών ή πτυχίων (Ν.Δ. 2624/53, 2625/53, Β.Δ. 13/27.4.1955, Β.Δ. 19-7/28.8.56, Β.Δ. 21-6/1.7.58. Β.Δ. 11/27.11.59 και Β.Δ. 155/6.3.68). Άρθρ.3.-Μεταβιβάζονται εις την Υπηρεσίαν Συγκοινωνιών Πρωτευούσης της Γενικής Διευθύνσεως Μεταφορών του Υπουργείου Συγκοινωνιών τα κάτωθι αντικείμενα αρμοδιότητος του εν λόγω Υπουργείου δια την περιοχήν τέως Διοικήσεως Πρωτευούσης: 1.Η παροχή εγκρίσεων δια την κυκλοφορίαν τουριστικών λεωφορείων αυτοκινήτων (άρθρ. 1 παρ. 1 Ν.Δ. 637/70). 2.Η κατακύρωσις δημοπρασιών του Ο.Ε.Α.Σ. (άρθρ. 1 Νόμ. 817/43). 3.Η σύστασις νέων γραμμών και η επέκτασις υφισταμένων τοιούτων του ΕΚΤΕΛ (άρθρ. 2 και 4 Νόμ. 2119/52 και 23 Ν.Δ. 3334/55). 4.Ο καθορισμός περιμετρικών ζωνών δια την κυκλοφορίαν επιβατηγών αυτοκινήτων δημοσίας χρήσεως (άρθρ. 24 Νόμ. 4841/30). 5.Ο καθορισμός περιμετρικής ζώνης εντός της οποίας θα απαγορεύηται η κυκλοφορία ζωηλάτων οχημάτων (άρθρ. 1 παρ. 1 Ν.Δ. 531/70). 6.Η επιβολή ποινών οριστικής αφαιρέσεως αδειών οδηγών και εκγυμναστών υποψηφίων οδηγών αυτοκινήτων (Π.Δ. 22/29.1.1931 άρθρ. 85 και 87, Νόμ. 4841/30 άρθρ. 27, Ν.Δ. 4233/62 άρθρ. 70). 7.Η επιβολή ποινής οριστικής αφαιρέσεως της αδείας κυκλοφορίας αυτοκινήτου ιδιωτικής χρήσεως (άρθρ. 1 παρ. 3 Ν.Δ. 4354/64). 8.Η επιβολή ποινής οριστικής αφαιρέσεως της αδείας κυκλοφορίας επιβατηγού αυτοκινήτου δημοσίας χρήσεως (άρθρ. 10 Α.Ν. 1795/51). 9.Η επιβολή ποινής οριστικής αφαιρέσεως της αδείας κυκλοφορίας τουριστικού λεωφορείου (άρθρ. 18 Ν.Δ. 3741/1957). 10.Η οριστική αφαίρεσις της αδείας κυκλοφορίας αυτοκινήτου ή αδείας οδηγού (άρθρ. 5 παρ. 5 εδάφ. β΄ Νόμ. 2367/53, ως συνεπληρώθη δια του άρθρ. 5, παρ. 9 Ν.Δ. 3839/58). Σελ. 16,08 Τεύχος 412-Σελ. 60 21.Α.α.39 « Υπουργείο Υποδομών, Μεταφορών και Δικτύων » 